Σαφή θέση υπέρ της συμφωνίας στην οποία φαίνεται να έχουν καταλήξει οι δύο χώρες για το «Βόρεια Μακεδονία» (Severna Makedonija) πήρε με ανάρτησή του ο επικεφαλής του Ποταμιού Σταύρος Θεοδωράκης.

Οπως αναφέρει, καρφώνοντας συναδέλφους του στην αντιπολίτευση,«κάποιοι απεύχονται το τηλέφωνο του Ζάεφ. Δεν θέλουν να απαντήσει θετικά. Εγώ το περιμένω. Γιατί δεν νομίζω ότι θα υπάρξει άλλη ιστορική ευκαιρία», αναφέρει ο Σταύρος Θεοδωράκης. Που από την πρώτη στιγμή είχε κάνει σαφές ότι προκρίνει έναν συμβιβασμό με τα Σκόπια για το ονοματολογικό, ώστε να δοθεί τέλος στην εκκρεμότητα που ταλανίζει τις δύο χώρες, από τις αρχές της δεκαετίας του 90.